title: Nesiocypraea teramachii
text: Nesiocypraea teramachii  a zo unan eus ar pevar spesad a vez renket er genad Nesiocypraea e kerentiad an hoc'higed-mor hervez Word Register of Marine species WoRMS. Ur spesad kregin ral-tre a vev e div dachenn pell an eil diouzh eben e Kaledonia-Nevez hag etre Japan hag ar Filipinez er mor Sina.
  
  Taksonomiezh 
  Diskrivet eo bet ar spesad gant Kuroda e 1938 .
  
  Roet eo bet an anv teramachii en enor da Akibumi Teramachi, dastumer ha klasker war ar blotviled eus bro Japan.
  
  Heñvelsterioù a zo hervez an diskriverien evit ar spesad-se daoust d'an anv Nesiocypraea aenigma bezañ implijet un tamm muioc'h eget ar re all:
  
   Cypraea teramachii  (Kuroda, 1938) hervez ar re a renk an holl spesadoù Cypraeidae er spesad nemetañ Cypraea.
   Erronea teramachii  Kuroda, 1938 anv an diskrivaden hag anv aet da get
  
  Tri isspesad a zo bet diskrivet :
   isspesad Nesiocypraea teramachii neocaledonica Lorenz, 2002 
   isspesad Nesiocypraea teramachii polyphemus Lorenz, 2002 
   isspesad Nesiocypraea teramachii teramachii  Kuroda, 1938)
  
  Bevoniezh 
  Kregin ral-tre int. Kavet e vez al lodenn vrasañ anezho draget er mor don etre 150 ha 500 m donder.
  
  Ment 
  Mentoù boutin ar c'hregin bras-se a zo etre 58 mm ha 70 mm hirder, met e c'hell bezañ kavet hiniennoù korrig betek 45 mm gour pe ramz, betek 78 mm.
  
  Gwelout ivez 
  Nesiocypraea midwayensis, Nesiocypraea lisetae, Nesiocypraea aenigma spesadoù all ar genad, hirasei ur spesad a vev nepell.
  
  Kartenn al lec'hioù bevañ 
  Lec'h bevañ ar spesad a zo dasparzhet e div dachenn pell an eil diouzh eben e Kaledonia-Nevez hag etre Japan hag ar Filipinez er mor Sina.
  
  Skeudennoù
  
  Notennoù ha daveennoù 
  
  Kregin
  Blotviled
  Cypraeidae